Skokbedanking van Nieu-Seelandse premier dalk oor vlag – praag.co.za
Sy vrou het hom glo gedwing sê hy, maar dié wolhaarstorie klink nie oortuigend nie. Key het voorheen 'n referendum gehou om die land se vlag te verander omdat die Britse Union Jack glo te prominent daarop was. Dié besluit het Republikeine glo ondersteun, sê kritici.
'n Nasionale verkiesing word nie voor laat in 2017 verwag nie en Key sal aanbly om 'n vroeë verkiesing te verhoed.
Die nasionale ekonomie het gegroei teen 'n bestendige 3,5% per jaar; en werkloosheid is onder 5%. Die indiensnemingskoers is een van die hoogste in die wêreld.
Terwyl 'n tiende van Nieu-Seelanders vermoedelik oor die Tasman See in die afgelope dekades 'n beter lewe in die nabygeleë Australië gaan soek het, wat 28 keer groter is met vyf keer soveel mense, is die vloei van immigrante nou omgekeer.
Nuwe migrante van elders, insluitend China, Indië en ander dele van Asië kom steeds daagliks in die land aan. 'n Kwart van die inwoners van Auckland, die kommersiële hoofstad, waar 'n derde van Nieu-Seelanders leef, is in die buiteland gebore, meestal in Asië.
Veral etniese Chinese, groei aan en is reeds 4 persent van die totale bevolking.
Skrywer praagGepubliseer op 6 Desember 2016 Kategorieë Internasionale nuus, NuusSleutelwoord Brittanje, John Key, Nieu-Seeland, vlag
Vorige Vorige artikel: Cilliers-plaasmoordenaar trek sy ANC-hempie aan
Volgende Volgende artikel: Italiaanse establishment verloor referendum loshande: eerste minister bedank